વન ખાતાના અધિકારીઓએ જણાવ્યું છે કે સ્કોટલેન્ડ ખાતેથી ડો રીચીને બોલાવવામાં આવ્યા હતા અને તેમની સાથે બાકીના ત્રણ ચિત્તાનું કઈ રીતે પ્રજનન થઇ શકે તે વિષય ઉપર ગહન ચર્ચાઓ થઇ હતી. ઉલ્લેખનીય છે કે નિષ્ણાતો અને અધિકારીઓ આઇવિએફ ઉપરાંત દીપડી ને સરોગેટ મધર તરીકે પણ ઉપયોગ કરવા અંગે વિચારી રહ્યા છે. આ ચર્ચામાં ડો. રીચીની સાથે રાજ્યના વન ખાતાના અને વાઈલ્ડ લાઈફ ઇન્સ્ટિટયૂટ ઓફ ઇન્ડિયાના ઉચ્ચ અધિકારીઓ પણ હાજર રહ્યા હતા. તેઓએ એક પ્રેઝન્ટેશન મુખ્યમંત્રીને પણ આપ્યું હતું અને ત્યાર બાદ આ કાર્ય માટે ૧૯ લાખ રૂપિયાની આર્થિક સહાય પણ વન વિભાગને મળી ચૂકી છે. ભારતમાં ચિત્તો આશરે ૬૪ વર્ષ પહેલા વિલુપ્ત થઇ ગયો હતો.